06/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.70793 Solicitude de concesión de augas públicas presentada polo Concello de Santiago de Compostela (A Coruña)

O Concello de Santiago de Compostela, co NIF P1507900G, solicita de Augas de Galicia a concesión dun aproveitamento de augas públicas coas seguintes características: SOLICITANTE: Concello de Santiago de Compostela. CAUDAL MÁXIMO INSTANTÁNEO: 900 l/s. VOLUME TOTAL ANUAL: 26.163.619,80 m 3 /ano. DESTINO: Abastecemento municipal. ORIXE: Río Tambre e mananciais de Brins e Chopo. LUGARES: Marzo, Brins e Chopo. PARROQUIA: Santa María da Peregrina. CONCELLO: Santiago de Compostela. Solicítase concesión para abastecemento municipal a partir da captación do río Tambre mediante canle aberta na marxe esquerda do río, ubicándose a Estación de Tratamento de Auga Potable na parcela de referencia 000300400NH35D0001YB, e de varios mananciais localizados nos lugares de Brins e Chopo. Na ETAP realízase un tratamento mediante preoxidación-precloración, corrección do pH, remineralización, coagulación-floculación, decantación, filtración sobre areas, e a auga almacénase nun pequeno depósito pulmón, para ser bombeada mediante 3 bombas, e través de tubaxes de fibrocemento de 700 mm ó longo duns 4 Km, e de fundición dúctil de 600 mm ó longo de 1 Km, ata os depósitos de cabeceira de Vilares e Polígono respectivamente, onde recibe, de ser preciso, un tratamento de desinfección con hipoclorito sódico. O depósito de Vilares conta cun volume de 27.000 m 3 e localízase na parcela de referencia 001300200NH35B0001MW. O depósito de cabeceira do Polígono conta cun volume de 10.000 m 3 e localízase na parcela 001400100NH35D0001LB, mentres que o novo depósito do polígono conta cun volume de 4.500 m 3, e se localiza a carón do anterior. Dende o depósito de cabeceira do polígono a auga pode acceder, mediante tubaxes de fibrocemento de 350 e 500 mm, ó depósito de distribución de Salgueiriños, de 8.250 m 3 e na parcela 8591402NH3489B0001TP. Dende estes depósitos a auga pode chegar tamén ó depósito de distribución do Monte do Gozo, de 600 m 3 na parcela 001103900NH44G0001SA. As captacións de mananciais en Brins e Chopo contan con casetas de inspección ó longo do seu percorrido, e reúnense nunha cámara de reunión, conducíndose por gravidade ata o depósito da Almáciga mediante unha tubaxe de fibrocemento ó longo duns 2 Km, e de fundición nunha lonxitude equivalente. O depósito da Almáciga tamén pode recibir auga do depósito de Cabeceira de Vilares, conta cun volume de 15.630 m 3 e localízase na parcela 79825B0NH3478D0001LU. Dende os depósitos de distribución realízase o abastecemento ós diferentes puntos da rede de abastecemento municipal de Santiago de Compostela, cunha lonxitude duns 584,69 Km, dos cales uns 80,26 Km son de transporte e 504,42 Km son de distribución, en diferentes materiais e diámetros, incluíndose na solicitude as previsións de crecemento do PXOM e o subministro de parte do caudal ó veciño Concello de Ames. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 25 de maio de 2022